arquitectures234: de juny 2015\nworkshop a Porto [Porto Academy'15]\nJa coneixia, de les dues edicions anteriors, el workshop estival que munten a Porto, a l'escola d'arquitectura del Siza, gent de la revista Indexnewspaper.\nLa Porto Academy aplega edició rere edició un bon grapat d'arquitectes interessants (2013: Siza, Souto, Hasegawa, 51N4E; 2014: de Vylder, OFFICE, Olgiati; etc.). Aquest any, entre d'altres, Pezo von Ellrichshausen, Amunt, Tuñon, Norlander, Baukunst, Bak Gordon... i un servidor, en representació d'HARQUITECTES. -moltes ganes d'anar-hi!\nSincerament crec que serà una bona experiència -Porto és una ciutat magnífica, amb algunes de les millors obres de Siza i Souto, i un gegant del Koolhaas; i el workshop té molt bona pinta -podeu veure un resum de les dues edicions pretèrites aquí: 2014 i 2013.\n[ATENCIÓ: si hi esteu interessats podeu inscriure-us aquí; i (alumnes i exalumnes) contacteu abans amb mi, sobretot, ja que l'organització us fa un descompte en la matrícula; ah, i treballeu fort de cara a l'entrega definitiva del dia 15; ja us passaré mail amb hora i lloc d'entrega]\nPORTO ACADEMY '14 from Ivo Tavares Studio on Vimeo.\nPublicat per [xavier ros majó] a 21:00 0 comentaris\nLA CASA SIN INTIMIDAD HACIA LA QUE CAMINAMOS - La casa trasparente de Mies constituye una imagen premonitoria de nuestro futuro. Hoy, gota a gota, con un delicado e imperceptible desangrarse, entregamos...


Plastificats i laminats | Gràfic Centre\nPlastificats i laminats Barcelona\nPLASTIFICATS I LAMINATS EN BRILLANT I MAT\nEls plastificats i laminats donen lluminositat als teus documents. Els plastificats i laminats protegeixen les impressions. Hi ha plastificats i laminats de diferents micratges i acabats: plastificats i laminats brillants i plastificats i laminats mats a una o dues cares.\nPLASTIFICATS I LAMINATS EN PETIT I GRAN FORMAT\nPots laminar i plastificar documents de qualsevol mida. Els plastificats i laminats tenen diferents micratges (de 28 a 200 micres) i s’adapten a totes les mides, en brillant i en mat. Pensats per plastificar i laminar fotografies, plastificar i laminar pòsters, plastificar i laminar cartes de restaurant…\nLAMINAT PER A TERRA\nNecessites enganxar un vinil a terra? Has d’utilitzar un laminat per a terra especial. El laminat per a terra és antilliscant. Pensat per a col·locar en espais públics amb pas habitual de gent. El laminat per a terra està homologat i evita relliscades i accidents.\nLAMINAT ADHESIU DE DOBLE CARA\nEl laminat adhesiu de doble cara està pensat per als posters que s’han d’enganxar per dins el vindre. Una imatge impresa amb efecte mirall necessita una protecció de laminat adhesiu de doble cara per evitar que es faci malbé.


El Consell busca finançament a Brussel·les per a la reutilització d'aigües residuals\nEl director general de l'Aigua, Manuel Aldeguer, ha participat a Brussel·les en la reunió preparatòria del Comité de les Regions en què s'ha discutit el document sobre aigua que este òrgan aprovarà el pròxim 19 d'octubre en la Comissió de Medi Ambient, Canvi Climàtic i Energia, i que porta per títol "Sistema eficaç de gestió de l'aigua: un enfocament per a solucions innovadores".\nManuel Aldeguer ha participat en la reunió com a representant de la Generalitat Valenciana i de les regions que estan integrades en la Comissió Intermediterrània (CIM) de la Conferència de Regions Perifèriques i Marítimes, on estan incloses regions europees i del nord d'África. La CE treballa en documents i iniciatives relacionades amb l'aigua que són fonamentals per a la Comunitat Valenciana, com són la normativa sobre l'ús d'aigües regenerades aplicable per a tot l'àmbit de la Unió i la modificació de la norma fonamental en matèria de política d'aigües, més coneguda com la Directiva Marco de l'Aigua.\nLa Generalitat, a través del seu director general de l'Aigua, ha realitzat aportacions a l'esborrany del ponent holandés sobre el paper de les regions en decisions sobre la gestió de l'aigua que han d'impulsar posteriorment les pròpies regions. La importància de les sequeres, la reutilització, la modernització de regadius, les qüestions energètiques o la major incidència que el canvi climàtic tindrà en les conques mediterrànies, són alguns dels aspectes destacats d'estes aportacions.\nSimultàniament, el director general de l'Aigua ha aprofitat esta reunió per a explicar i aconseguir suports al document polític que es presentarà en l'esdeveniment que tindrà lloc a València el pròxim 18 d'octubre sobre Aigua i Energia, com a líders del grup de treball corresponent de la CIM.\nAixí mateix, Manuel Aldeguer hi ha negociat amb alts funcionaris de la CE la possibilitat de finançar amb fons europeus els plans de reutilització d'aigües residuals i la utilització d'energies renovables en matèria d'aigua que promou la Conselleria d'Agricultura i Medi Ambient de la Generalitat Valenciana.


Sis generacions d’incendis forestals - directa.cat\nSis generacions d’incendis forestals\nSi comparem els incendis del segle XX amb els actuals, observarem canvis importants en el seu comportament i també en els mètodes d’extinció, lligats als canvis de la mateixa societat\nMembre de Bombers per la República\nA l’hora de parlar d’incendis forestals és difícil no caure en els tòpics. Per què cremen els boscos? Es pregunta tothom. Els boscos tota la vida han cremat i tota la vida continuaran cremant. Una de les obres més conegudes de l’escriptor i poeta Joaquim Ruyra és Entre flames, una descripció realista de l’incendi que el 1928 va cremar les Gavarres. Han passat 90 anys, però malgrat que els incendis continuen cremant els boscos, aquests han evolucionat, com ha evolucionat la nostra societat.\nEls Països Catalans són mediterranis, la vegetació, sobretot a l’estiu, s’asseca per les altes temperatures i la seva inflamabilitat és molt alta. Temperatura, humitat i vent són els tres factors claus per a l’inici i la propagació d’un foc. Sovint es parla de la regla dels 30: temperatures superiors als 30 graus, ratxes de vent superiors als 30 quilòmetres per hora i una humitat relativa de l’aire inferior al 30%. Quan tenim aquesta combinació, l’incendi forestal té molts números de créixer i expandir-se ràpidament. I amb el canvi climàtic, els indicis apunten que cada vegada les temperatures són més altes; per tant, les onades de calor deixen el terreny preparat per als incendis.\nSegle XXI, una societat abocada al consum, industrialitzada, urbanita i tecnològica. I, paradoxalment, tenim més boscos ara que fa 50 anys. Pràcticament el 65% del territori dels Països Catalans correspon a terrenys forestals. I dins d’aquest territori tenim centenars d’urbanitzacions, on sovint no tenen mesures de prevenció ni autoprotecció. La vulnerabilitat s’aguditza en aquests llocs.\nA mitjans del segle XX, la crisi econòmica i la industrialització van comportar l’abandonament del camp, la reducció de les pastures i un creixement del bosc. Aquesta gran continuïtat d’arbres és un perill quan hi ha un incendi, ja que n’afavoreix el creixement. I aquest abandonament també provoca que creixi el sotabosc, que s’acumuli llenya, la densitat d’arbres i la vegetació, tot a favor perquè un incendi s’expandeixi i creixi.\nL’última generació d’incendis són conseqüència del canvi climàtic. És impossible predir-ne l’evolució i col·lapsen el sistema d’extinció\nGràcies als estudis del Grup d’Actuacions Forestals dels Bombers de la Generalitat de Catalunya i de la Fundació Pau Costa, si comparem els incendis del segle XX amb els actuals, observarem canvis importants en el seu comportament i també en els mètodes d’extinció, lligats als canvis de la mateixa societat. Hem dit que el paisatge i els boscos han evolucionat al ritme dels canvis socioeconòmics. Això s’ha traduït en una evolució del comportament dels incendis forestals adaptada a cada fase d’evolució del paisatge, i ha determinat diferents generacions d’incendis. Actualment es descriuen sis generacions. I les tres darreres han evolucionat en poc menys de vint anys.\nLa primera és a finals dels anys 50 i als 60. Els incendis comencen en antics camps de cultiu abandonats, de mitjana intensitat. Cremen un màxim de 5.000 hectàrees. L’extinció era la tradicional, amb aigua.\nLa segona la trobem als anys 70 i 80. Els incendis tenen lloc en boscos abandonats i són de més intensitat i velocitat, d’entre 5.000 a 10.000 hectàrees. La velocitat de propagació supera les línies d’extinció i es comencen a atacar amb mitjans aeris.\nLa tercera generació es dona en la darrera dècada del segle XX. Genera incendis de 10.000 a 20.000 hectàrees, provocats per la manca de gestió forestal, amb focs de capçades, columnes convectives i focus secundaris massius a llargues distàncies. Es reintrodueix el foc i les eines manuals com a mecanismes d’extinció.\nA inicis del segle XXI trobem la quarta generació. Són incendis que arriben a les urbanitzacions per la manca de prevenció. D’extingir el foc es passa a defensar cases i persones.\nLa cinquena generació té lloc quan els grans incendis forestals es donen de manera simultània, ràpids i virulents. Es col·lapsa el sistema d’extinció.\nI ara, en la segona dècada del segle XXI, trobem els incendis de sisena generació. Són produïts pel canvi climàtic. Alliberen tanta energia que, a més de tenir una atmosfera que els afavoreix, l’aprofiten i la modifiquen, generant tempestes de foc. És impossible predir-ne l’evolució i, a més, col·lapsen el sistema d’extinció. Són els que van tenir lloc l’estiu del 2018 a Califòrnia, Grècia\ni Portugal, i que van provocar més de 180 morts.\nMalauradament, a casa nostra ja es donen les condicions perquè es produeixi un incendi de sisena generació. S’ha de repensar el tipus de paisatge que volem, perquè aquest model ideal, de boscos atapeïts de vegetació i continuïtat forestal, és inviable per a l’extinció. Per fer front als incendis, també calen bombers. Però del model, la seva operativitat i la seva gestió en parlarem un altre dia.�\nbosc Emergència climàtica Gestió forestal incendis Incendis forestals\n« La classe social és una identitat a defensar\nLa lluita veïnal congela els lloguers a Berlín »


Ral·li Esprint Sant Julià obre la temporada - Canal Taronja Osona i Moianès\nIniciNotíciesGeneralRal·li Esprint Sant Julià obre la temporada\nEl Ral·li Esprint Sant Julià ha tornat a portar l’olor de benzina a la comarca. Albert Orriols i Lluís Pujolar, amb el seu Ford Fiesta, van imposar-se una vegada més davant d’uns altres històrics de les quatre rodes de casa nostra: Ramon Cornet i Dani Noguer. Aquesta és la sisena victòria d’Orriols a Sant Julià, i la segona consecutiva.\nPer vint-i-tresena vegada, el Ral·li Esprint Sant Julià va tenir una gran afluència de públic en els diferents trams on es va córrer. A la prova hi van participar una trentena d’equips vinuts de tot Catalunya, que van haver de fer tres passades a cada tram. L’organització esperava més inscrits aquest any però al final no van poder omplir les inscripcions, fet que va propiciar una retallada en els horaris i moltes estones d’espera entre una passada i una altra.\nEl traçat, molt sinuós i enrevessat, tampoc va gaudir del millor estat, ja que al coll de Romagats s’hi ha acumulat molta grava que encara quedava sobre l’asfalt després del temporal Glòria.\nEl Ral·li Esprint Sant Julià és un dels més importants de l’any a la comarca, i obre la temporada al campionat de Catalunya


El tercer carril de l'AP-7 entre Maçanet i Fornells ja està obert en sentit sud - El Gerió Digital\nLa previsió d'Acesa és acabar tota l'ampliació el desembre de 2011\nDimarts, 13 de juliol de 2010 13:14h\nA la imatge s'aprecia el tercer carril en sentit sud totalment obert i en sentit nord quasi acabat © ACN\nTània Tapia / Gironès, La Selva / Maçanet de la Selva\nSi se circula pels pràcticament 20 quilòmetres de l'autopista entre Fornells de la Selva i Maçanet -en sentit sud- el tercer carril ja és transitable. Després de mesos d'obres –amb dos carrils més estrets i limitació de velocitat a 80 km/h- els clients de l'AP-7 poden gaudir ja d'una autopista amb tres carrils per banda. 'Ara es pot anar de Fornells de la Selva fins a Salou amb tres carrils', ha assegurat Perucho.\nEn sentit nord però una filera de cons eviten que els conductors puguin entrar al tercer carril que ja està pràcticament acabat. 'La idea és obrir-lo el divendres 23 perquè el cap de setmana, quan circulen molts vehicles, ja estigui operatiu', ha detallat el cap d'Unitat de l'AP7 al sector Nord.\nPerucho ha explicat que l'arribada de l'estiu també comportarà que s'aturin momentàniament les obres en calçada a la resta dels trams (des de Fornells fins a la Jonquera). Per permetre la mobilitat en període de vacances, des de l'1 de juliol i fins a l'1 de setembre, els operaris treballaran a l'exterior de la zona de rodadura. A més, durant tot l'agost, tots els carrils en obres recuperaran la seva amplada habitual i s'hi podrà circular a 120 km/h per tal de no perjudicar els conductors, ha destacat Perucho.\nAcesa preveu aquest estiu puntes de trànsit de 40.000 vehicles diaris per l'AP-7 i, per això, preveu deixar la via sense cap afectació per obres per tal de garantir que se circula amb normalitat. 'Al setembre tornaríem, de manera gradual, a restringir amplada d'algun carril i a abaixar la velocitat màxima', ha detallat Perucho.\nAquest primer tram d'obres ha costat uns 50 MEUR a Acesa, que no apujarà el preu dels peatges en aquest tram. Segons previsions d'Acesa, que té la concessió de l'autopista fins al 2021, cada any augmenta entre un 1% i un 2% els usuaris de la via. Un percentatge que els ha de permetre recuperar la inversió feta amb l'ampliació, que arriba als 350 MEUR a totes les comarques gironines.\nL'enllaç de Fornells, al desembre\nPerucho ha recordat que el projecte de circumval·lació de Girona preveu que al tram que s'estén entre Fornells de la Selva i Vilademuls (Pla de l'Estany), la N-II i l'autopista s'uneixin. Cada sentit de circulació tindrà quatre carrils i, en tot el tram, l'autopista serà gratuïta.\nSegons les previsions d'Acesa, la previsió és que els tres nous enllaços que es preveuen construir (Fornells, Sant Gregori i Vilademuls) en aquesta circunval·lació es puguin licitar dins aquest 2010. Perucho ha reconegut que el de Fornells és el que està més endarrerit –ha hagut de refer-se dues vegades el projecte per les al·legacions de l'ajuntament- però la idea és que tots estiguin enllestits a principis del 2012, un cop ja estigui acabada tota l'ampliació fina a la Jonquera, prevista pel desembre del 2011.\nEn els trams en obres, es tornarà a reduir la velocitat màxima als 80 km/h. Perucho ha indicat que mentre han durat les obres al tram Fornells-Maçanet s'ha reduït l'índex d'accidents perquè els conductors anaven més a poc a poc.\nAcesa invertirà prop de 350 MEUR en ampliar a tres carrils l'autopista des de Maçanet de la Selva fins a la Jonquera.


Inici > Productes > Variadors de freqüència > CV30\nVariadors de freqüència vectorials d?utilització general\nLa sèrie CV30 de variadors de freqüència Controlvit de Salicru destaca pel seu disseny, fiabilitat, mida reduïda i facilitat d'utilització. La gran qualitat dels seus components, les seves avançades prestacions i la seva versatilitat fan d'ell el variador de freqüència ideal per a l'accionament de motors de baixa potència (0,4 a 7,5 kW) per a la gran majoria d'aplicacions i està disponible tant per a tensió d'alimentació monofàsica (230 Vca) com trifàsica (400 o 230 Vca).\nEl seu avançat control vectorial sensorless, que disposa de dos algoritmes diferents en funció de la prestació exigida, garanteix un parell alt, fins i tot treballant a velocitats molt baixes. A tot això s'hi afegeix la seva funció automàtica d'estalvi energètic, que aconsegueix grans reduccions de consum, especialment en aplicacions de ventilació, tractament d'aigua i reg.\nTrifàsica 230 V\nMostrant 1 - 10 de 17 productes\nIntensitat entrada (A): 3.4\nIntensitat entrada (A): 5\nIntensitat entrada (A): 5.8\nIntensitat entrada (A): 13.5\nIntensitat entrada (A): 19.5\nIntensitat entrada (A): 25


Botigues al carrer, tallers per als més menuts i per als joves de la casa, ambientació amb personatges Disney al carrer, photocalls amb la tecnologia més puntera, concerts, exposicions i gastronomia de tardor... aquest és el menú que ofereix la gran cita anual amb les compres del país dels Pirineus: l’Andorra Shopping Festival. La vuitena edició d’aquest esdeveniment se celebra del 29 d'octubre al 14 de novembre amb la programació d’un seguit d’activitats que tindran com a escenari els principals eixos comercials del país.\nUna de les novetats de l'edició d'enguany de l'Andorra Shopping Festival és CUBit, l’exposició de 5 photocalls tecnològics amb efectes artístics i fons digital perquè els visitants es facin fotografies i viralitzin, si volen, la seva experiència de compres al país.\nUn dels reclams pensat per als joves que tampoc faltarà a l’Andorra Shopping Festival és l’art al carrer. El cap de setmana del 5, 6 i 7 de novembre és prevista l'actuació dels vuit millors grafiters que han pres part en la lliga nacional espanyola de grafiti i dos artistes andorrans que pintaran murals de la pel·lícula Eternals de Marvel, en una de les zones comercials del centre del país.\nPer als més petits també hi ha programades un munt d’activitats. La majoria de les actuacions seran itinerants, per evitar aglomeracions, tot i que també n'hi haurà de fixes. Tota la informació sobre les activitats infantils programades aquí.\nEls passejos pels eixos comercials del país s'amenitzen amb música. Destaquen els tributs a ABBA, Michael Jackson o Lady Gaga. A més, actuarà l'artista i presentador de televisió Manel Fuentes i la seva banda amb un homenatge a Bruce Springsteen. I per als qui vulguin prendre o menjar alguna cosa en alguna de les places amb encant del centre històric d’Andorra la Vella, també s’han previst actuacions musicals que, de ben segur, serviran per animar l'after shopping. Tota la informació sobre la programació musical durant l’Andorra Shopping Festival, aquí.\nEn l'àmbit de la gastronomia, enguany se celebra la quinzena edició de l'Andorra a Taula, tot un referent de la cuina de tardor al Principat. Plats casolans amb productes de proximitat i la participació d’una trentena de restaurants del país, que proposen menús d’entre 25 i 40 €. Moltes receptes inclouen productes autòctons com la mel, la melmelada, les fruites del bosc, els bolets silvestres o els embotits casolans. Una oportunitat per degustar la tradicional cuina de tardor pirinenca. Tota la informació sobre l’Andorra a Taula, aquí.\nL’Andorra Shopping Festival també ha pensat en els amants de la fotografia, aquelles persones que sempre tenen una càmera a punt per immortalitzar un moment determinat. El 13 de novembre se celebra una Marató Fotogràfica, un concurs adreçat a tots els públics i amb diversos premis a repartir. Només cal una càmera digital o un mòbil per fotografiar, en alta qualitat, qualsevol moment de l'experiència durant l'Andorra Shopping Festival. S'han establert tres categories: Max-Marató, per a fotògrafs experimentats, Family-Marató, per a famílies creatives, i la categoria Instagram, per a tots aquells que els apassioni aquesta xarxa social.\nL’Andorra Shopping Festival també ofereix la possibilitat de conèixer els productes agrícoles i artesans del país, amb una mostra que s’exposarà en un dels centres comercials més coneguts, l’Illa Carlemany. Tots aquests productes agrícoles i artesans també es podran trobar a un food truck d’estil clàssic. Paral·lelament, també és prevista l'exposició de fotografies de National Geographic a la població fronterera amb França del Pas de la Casa. Per a les persones que comprin en aquest poble, se sortejarà un premi valorat en 4.500 euros al qual s'optarà si es fan compres superiors a 50 euros, i la participació de les empreses relacionades amb l’esquí i el benestar, com Vallnord o Caldea, que faran promocions mentre duri l’Andorra Shopping Festival.\nFestival d’experiències, exposicions d’art, música, marató fotogràfica, animacions infantils, gastronomia autòctona de tardor... tot això, i molt més, a l’Andorra Shopping Festival, del 29 d’octubre al 14 de novembre.


Mà de llapis!: de juny 2019\nPassejant per Arnes la natura ens va obsequiar amb una mena de motllura estil rococó obra de les orenetes que enguany estan de visita pel poble. Mai ens deixen de sorprendre.\nEtiquetes de comentaris: Arnes, orenetes\nDIBUIXANT UN ASSAIG\nUna de les activitats que fem des de Mà de llapis és sortir de l'estudi amb els alumnes per anar a dibuixar en espais potencials de Roquetes. Una de les darreres sortides que hem realitzat va ser a La Lira, per assistir a un assaig de Duna i Aurora amb els seus alumnes per preparar l'audició de final de curs. Tots s'ho van passar molt bé, músics i dibuixants. Els músics tocaven peces de Queen i Coldplay mentre els dibuixants intentaven convertir les notes en dibuixos. Un dia fantàstic que potser algun dia es convertirà en una exposició.\nPublicat per Mà de llapis a 12:38 Cap comentari:\nEtiquetes de comentaris: alumnes Estudi Mà de llapis, Duna i Aurora, Escola de Música, La Lira de Roquetes, Roquetes\nEls tresors que amaguem a l'ànima els guardaríem a una caixa o a una capsa? Una caixa sòlida i resistent, o una capsa delicada i fràgil... Una caixa on podríem guardar taronges o una capsa on trobem bombons? Natros guardem els nostres petits tresors en una capseta amb una exquisida flor de paper amb aroma d'espigol... perquè efímers són els tresors que habiten l'ànima.\nDibuixos de Toni Térmens i poema de Ma José Piñol\nEtiquetes de comentaris: capsetes efímeres, dibuix, Estudi Mà de llapis, papiroflèxia, poema, Roquetes\nVEUS A LA VORA DE L'EBRE\nAixí sonen les veus de les dones a la vora de l'Ebre. Les veus que sorgeixen del llibre Dona Poesia, editat per l'Associació cultural Mar de Fora.\nPublicat per Mà de llapis a 12:00 Cap comentari:\nEtiquetes de comentaris: Associació cultural Mar de Fora, Dona Poesia\nPUNTS DE VENDA DE ELS COLORS DE... LA MAR\nSi esteu buscant el nostre quadern per acolorir les espècies marines de la nostra mar eel podeu trobar als establiments amb aquest cartell:\nManart a Tortosa\nPoteta de Cabra i llibreria Valldepérez a Roquetes\nPlancton Diving a l'Ametlla de Mar\nI properament també al Museu de l'Ebre a Tortosa...\nEtiquetes de comentaris: Els colors de... la mar, Estudi Mà de llapis, l'Ametlla de Mar, Manart, Museu de l'Ebre, Plancton diving, Poteta de Cabra, Roquetes, Tortosa\nCAVALLET DE MAIG\nEl nostre cavallet de maig ha estat molt divers, una mostra del que natros i els nostres alumnes fem a l'Estudi Mà de llapis. Podeu trobar des dels dibuixos de prova per a l'espectacle Esdevenir que va tenir lloc a les golfes de la Masia del restaurant del Riu a Tortosa, fins a un far del delta que properament aplicarem sobre algun dels nostres productes, passant per un Plató que sembla enfadat però que en realitat està concentrat...\nEtiquetes de comentaris: classes de dibuix, Estudi Mà de llapis, Muse, Roquetes\nUn dels tres llibres més venuts per Sant Jordi a les Terres de l'Ebre, poesia i fotografia, tretze dones, tretze arrels. Formar part d'aquest projecte col·lectiu s'ha traduït en la meua primera publicació en el gènere poètic i per aquest motiu és un llibre especialment estimat per mi. El fet de compartir la meua veu amb la d'altres dones ebrenques m'esperona a seguir explorant una via, la poètica, que m'ha acompanyat des de temps que ja ni recordo, formant part indestriable de la meua vida.\nPublicat per Mà de llapis a 10:26 Cap comentari:\nEtiquetes de comentaris: Associació cultural Mar de Fora, Dona Poesia, JCI de les Terres de l'Ebre, Terres de l'Ebre, Veus a la vora del riu\nMÀ DE LLAPIS A ARNES\nCom cada any des de 2013 l'Estudi Mà de llapis hem estat de visita a la Festa de la Mel d'Arnes amb una mostra dels nostres productes: llibretes, capsetes, tasses, carpetes, punts de llibre, Els colors de la Mar... tot amb l'aplicació dels nostres dibuixos originals. Un diumenge de sol, calor i converses.\nPublicat per Mà de llapis a 16:42 Cap comentari:\nEtiquetes de comentaris: Arnes, Estudi Mà de llapis, Festa de la Mel, Roquetes


Novetat als plans d’igualtat - Stel serveis administratius_Gestió administrativa a mida\nby Nilza Machatine | febr. 26, 2021 | autónomos, autònoms, Empresas, Empreses, Notícies corporatives, serveis administratius, servicios administrativos, Tràmits, Trànsit | 0 comments\nS’esgota el termini per a les empreses de més de 100 persones treballadores!\nEl Reial Decret 6/2019, d’1 de març, d’igualtat de tracte i oportunitats entre dones i homes en la feina i l’ocupació i els recents Reials Decrets 901/2020 i 902/2020, de 13 d’octubre, han introduït importants canvis als plans d’igualtat. Els plans són una de les eines principals d’intervenció per tal d’afrontar les desigualtats i discriminacions que pateixen les dones en els diferents àmbits socials, però no exclusivament en l’àmbit del treball i de l’ocupació.\nUn dels canvis més destacats\nUn dels canvis més destacats arran del Reial Decret 6/2019 va ser l’exigència d’elaboració de plans d’igualtat per a totes les empreses de més de 50 persones treballadores. Una extensió que no es va activar de manera automàtica, sinó que es va establir un període transitori en funció del nombre de persones treballadores de cada empresa:\nEmpreses amb +150 persones treballadores…. 1 any (7.03.20)\nEmpreses amb +100 persones treballadores…. 2 anys (7.03.21)\nEmpreses amb +50 persones treballadores…. 3 anys (7.03.22)\nD’acord amb el que acabem d’exposar, les empreses de més de 100 persones treballadores hauran de tenir un pla d’igualtat aprovat a partir del dia 7 de març de 2021. L’incompliment d’aquesta obligació comportarà incórrer en una infracció greu.\nLes novetats introduïdes pels recents Reials Decrets han incidit d’una manera molt directa en la manera d’elaborar i negociar un pla d’igualtat, especialment en les petites i mitjanes empreses.\nPodem destacar les següents novetats, entre d’altres:\nEs concreta qui són els subjectes amb capacitat de negociar les diagnosis i els plans d’igualtat, és a dir, com es configura la comissió negociadora, i què passa amb aquelles empreses o centres de treball que no disposen de representació de les persones treballadores, on s’haurà de negociar amb els sindicats majoritaris del sector.\nDesenvolupament dels continguts mínims de la diagnosi i el pla d’igualtat. Es desenvolupa el concepte d’auditoria retributiva com a element per aconseguir l’objectiu d’igualtat retributiva entre dones i homes. Totes les empreses que elaborin un pla d’igualtat hauran d’incloure una auditoria retributiva.\nPossibilitat d’elaborar un pla únic per a totes o parts d’empreses d’un grup, però cada empresa haurà de tenir la seva pròpia diagnosi.\nEs defineix de forma clara quan neix l’obligació de tenir un pla d’igualtat: al cap de 3 mesos des del moment en què l’empresa passa a tenir 50 persones o més. Aquest volum de plantilla es comptabilitzarà tenint en compte la plantilla total, sigui quina sigui la seva forma de contractació laboral, incloses les persones amb contractes fixos discontinus, contractes de durada determinada i persones amb contracte de posada a disposició (ETT).\nCreació de mecanismes de seguiment i avaluació dels plans d’igualtat; es fixa un termini màxim de vigència dels plans no superior a 4 anys. S’estableix també un seguit de supòsits en què s’obligarà les empreses a revisar els plans d’igualtat.\nConfiguració del Registre de plans d’igualtat que permetrà l’accés públic al seu contingut. I s’obre la possibilitat de registrar, de forma voluntària, les mesures i protocols de prevenció de l’assetjament sexual i per raó de sexe.\nS’estableix un termini de 12 mesos per a l’adaptació als requeriments que s’exigeixen, de tots els plans que ja estiguin vigents.\nPer aquesta raó us animem a elaborar o revisar, si escau, les vostres obligacions en matèria d’igualtat amb la finalitat de crear entorns de treball productius, segurs i respectuosos per a totes les persones i combatre qualsevol tipus de discriminació.\nStel Serveis Administratius, a través del Departament Jurídic, us ofereix suport i assessorament tècnic en el procés d’elaboració i implantació de mesures d’igualtat.


ELS NOSTRES PARCS NACIONALS | TravelAndDreams\nÉs sens dubte una llista llarga encara que molt modesta. En aquest article vull deixar-vos la llista de tots els Parcs Nacionals que he visitat arreu del mòn en els meus viatges. Tinc el costum de fer rutes que em porten de l’un a l’altre i per tant n’he pogut gaudir de molts, però es una llista molt curta en relació a la quatitat i varietat que hi ha per tot el mòn.\nEn aquest llistat no he volgut afegir-hi la llista de parcs provincials, parcs naturals, reserves biològiques, reserves naturals, aiguamolls, manglars, etc. que també he visitat i que sens dubte la farien encara més gran, però passa que tot i ser llocs molt emblemàtics no estan qualificats pels governs dels païssos com a Parc Nacional.\nTambé vull dir que no tots els he visitat amb el mateix grau d’intensitat, doncs en alguns he passat la nit, en altres he fet trekking, en altres kayaking, altres els he creuat en cotxe, …\nDe cada un d’ells em quedaria amb algún aspecte concret però no puc deixar de destacar els que per a mí ha estat més especials:\nParc Nacional Los Glaciares a la Patagonia (Argentina) on he pogut caminar damunt el gel mil.lenari del Perito Moreno.\nParc Nacional Gran Canyon a Arizona sobrevolant-lo amb una avioneta.\nParc Nacional Las Torres del Paine a la Patagonia (Xile) on he pogut fer trekking sota els seus pics majestuosos i entre els seus llacs.\nParc Nacional Corcovado a la peninsula de Osa a Costa Rica on he pogut fer trekking per la selva observant la gran biodiversitat de fauna i flora.\nParc Nacional Aoraki/Mt.Cook a Nova Zelanda on he pogut fer un vol panòramic i aterrar damunt la capçalera de les glaceres a prop del cim.\nParc Nacional Jasper a la Columbia Britànica (Canadà) on he pogut fotografiar el Lake Maligne i caminar sobre la glacera Athabasca\nParc Nacional Tanjung Puting a Borneo (Indonesia) on he pogut veure els orangutans en el seu habitat natural\nUn parc nacional és un espai natural protegit per llei de la contaminació i desenvolupament humans. un parc nacional és doncs un àrea protegida que gaudeix d’un determinat estatus legal que obliga a protegir i conservar la riquesa de la seva flora i de la seva fauna. El primer indret de tot el món que va rebre la denominació de parc nacional va ser Yellowstone i malgrat que m’agradaria molt és un parc que encara no he pogut visitar.\nLa llista dels parcs visitats està ordenada alfabèticament i és la següent:\nAIGÜES TORTES I ESTANY SANT MAURICI (CATALUNYA – PIRINEUS)\nAORAKI/MT.COOK (NOVA ZELANDA-CANTERBURY)\nMT.COOK DES DE GLENTANNER\nLLAC BA BE\nBERARDO O’HIGGINS (XILE-MAGALLANES/ANTARTICA)\nOS MANDRÓS I CRIA\nFIORLAND (NOVA ZELANDA-SOUTHLAND)\nGLACIER (CANADÀ-COLUMBIA BRITÀNICA)\nPICOS DE EUROPA (ESPANYA-ASTÚRIES)\nTANJUNG PUTING (INDONESIA -BORNEO)\nTONGARIRO (NOVA ZELANDA-TAUPO)\nLOS CUERNOS DESDE EL LAGO PEHOE\nWESTLAND/TAI POUTINI (NUEVA ZELANDA-WEST COAST)\nYOHO (CANADÀ-COLUMBIA BRITÀNICA)\nArgentina, California, canada, Catalonia, Catalunya, Fotografia, Muntanya, Nature, Nova Zelanda, Parcs Nacionals, Patagonia, Photography, Quebec, Travel and Tourism, Viatges, Xil·le, Yosemite


Un mort i sis ferits en un accident de trànsit múltiple a Maçanet de la Selva - Diari de Girona\nUn mort i sis ferits en un accident de trànsit múltiple a Maçanet de la Selva\nEn el moment del sinistre viari les precipitacions eren molt intenses\neva batlle 23.10.2019 | 09:21\nUn mort i sis ferits en un accident de trànsit múltiple a Maçanet de la Selva Mossos d'Esquadra\nUn jove de 21 anys i veí de Cassà de la Selva ha mort en un accident de trànsit múltiple que ha tingut lloc durant aquesta passada nit a Maçanet de la Selva. Era el conductor d'un turisme que s'ha vist implicat en un sinistre viari amb sis vehicles implicats: un camió, una furgoneta i quatre turismes.\nEls Mossos d'Esquadra van rebre l'avís a les 22.45 hores. L'accident va tenir lloc al quilòmetre 86, en sentit nord. En el moment de l'accident, les precipitacions eren molt intenses. Les causes de l'accident estan investigades pels Mossos d'Esquadra de Trànsit.


Joan Maria Sardà, elegit nou president d'Unió a Tarragona | Diari de Tarragona\nJoan Maria Sardà, elegit nou president d'Unió a Tarragona\nSardà pren el relleu de Martí Barberà i aposta per "sumar pel bé d´Unió i pel bé del país".\n6 de Mayo de 2016 - 16:00 hs\nFoto de grup de l'assemblea intercomarcal. Foto: cedida\nEn la seva intervenció, Sardà ha encoratjat els militants de la intercomarcal de Tarragona per “sumar pel bé d’Unió i pel bé del país”. “Tenim futur, tenim les persones i tenim compromís. Ara cal sumar per portar endavant el nostre projecte”, ha refermat.\nEl també alcalde de la Pobla de Mafumet ha agraït la confiança dels militants de la intercomarcal i ha destacat la gran tasca duta a terme per Martí Barberà, que continua formant part de l’executiva, perquè, com diu el nou president, “necessitem la seva experiència i continuarà fent una gran tasca pel territori”.\nEn l’informe de l’executiva sortint, Martí Barberà ha fet una anàlisi de la situació actual del partit i de les darreres eleccions municipals, les del Parlament i les de Corts Generals. Ha agraït profundament la implicació de tots els militants i ha animat a continuar treballant pel futur: “tenim un projecte que Catalunya necessita. Defensem un model de valors i de justícia social que cap altra partit té. I treballem al servei de les persones i en el seu compromís”.\nEn l’assemblea intercomarcal, també hi ha intervingut el secretari general del comitè de govern d’Unió, Ramon Espadaler, que ha encoratjat a “fer pinya al territori i a dissenyar el partit amb l’objectiu de ser-hi el 2019 amb una forta presència territorial. Cal arrelar-nos al territori, essent pragmàtics”. Per això, ha dit, tenim “dos referents inqüestionables: el nostre catalanisme i el nostre humanisme”.\n“Hem de ser una alternativa a les polítiques del govern. No pot ser que la mateixa alternativa al govern sigui el mateix govern. És immoral”, ha remarcat i ha reblat que “així va al govern i al país pel fet que tenen la CUP com a soci parlamentari. Això s’acabarà quan la CUP digui que s’ha acabat. Hem de ser alternativa a això”. Ha afegit que “la divisió parlamentària de Junts pel Sí ja deixarà de ser titular perquè es produirà sempre” i s’ha preguntat: “és normal que el primer partit que dóna suport al govern no tingui criteri sobre la reforma laboral, una qüestió tan important que afecta en primer ordre la ciutadania?”.\nSobre si Unió es presentarà a les properes eleccions generals del 26-J, Espadaler ha explicat que es decidirà en el proper consell nacional de demà dissabte i ha refermat que “el catalanisme polític no existeix ara a Madrid, perquè CDC ha assumit al programa d’ERC. Pot seguir absent? Hi ha d’haver una força que defensi Catalunya, perquè el que passi allà ens afecta aquí”.


Finalitza el Cinemón Xic amb èxit total de públic - Teleponent\nInici Cultura Cinema Finalitza el Cinemón Xic amb èxit total de públic\nFinalitza el Cinemón Xic amb èxit total de públic\nLes localitats s’han exhaurit en les tres sessions del cicle, que enguany s’ha traslladat als Cinemes Rambla\nImatge de la sala Rambla de Lleida en el moment previ a la projecció de la jornada d'avui\nEl tinent d’alcalde i regidor de Participació Ciutadana, Drets Civils i Cooperació, Joan Gómez, ha fet un balanç altament positiu de la tercera edició del Cinemón Xic, que aquest matí ha finalitzat als cinemes Rambla, on s’han realitzat enguany totes les projeccions del cicle, per les quals han passat més de 400 persones.\nJoan Gómez ha constatat l’èxit de l’activitat, que ha exhaurit les entrades en les seves tres edicions. “Cinemón Xic és una activitat atractiva, innovadora que permet al públic familiar gaudir i reflexionar en família”, ha dit el regidor, que ha remarcat “la importància d’aquest projecte i l’interès d’aconseguir mantenir aquest èxit en properes edicions”, ja que està convençut “del seu poder de conscienciació sobre la importància de treballar els valors en el nucli familiar, d’una manera positiva i enriquidora”.\nLa Regidoria de Participació Ciutadana, Drets Civils i Cooperació ha clos la mostra amb la projecció del curtmetratge Alike i del llargmetratge Richard, la Cigüeña.\nLa novetat d’enguany ha estat que s’han emès curtmetratges temàtics sobre valors que han acompanyat als llargmetratges posteriors, per facilitar temes a poder treballar dins el nucli familiar. “Cada any s’intenta treballar-ne de diferents. En aquesta edició, Cinemon Xic ha apostat pel respecte, l’altruisme, la tolerància i l’autoestima, valors que es desenvolupen en cadascuna de les sessions”, ha explicat el regidor de Participació Ciutadana, Drets Civils i Cooperació.\nA Lou i Hermano Oso, les produccions amb les quals va arrencar la mostra, el respecte apareixia com a màxim valor, tant per l’interès de conèixer la realitat de l’altre i ser empàtic amb aquest (curtmetratge ‘Lou’), com pel que fa al respecte als animals i la natura (llargmetratge ‘Hermano Oso’).\nA la segona sessió, el tema de l’altruisme, va aparèixer en el curtmetratge de Reach, on un ésser actua a favor d’altres, sense esperar res a canvi. Per altra part, la interculturalitat i la tolerància va quedar patent al llargmetratge Azur i Asmar.\nA la sessió d’avui, s’ha donat importància als valors de ser un mateix, a l’autoconcepte i l’autoestima (tant en el curtmetratge Alike com en el llargmetratge Richard, la Cigüeña). En aquest darrer, a més, apareix el valor de la família i de la superació familiar.\nAmb tot això, Cinemón Xic vol ser una activitat innovadora, que aporta coneixements sobre la temàtica d’una manera didàctica, engrescadora i pròxima i, per tant, és capaç de motivar a grans i petits a través de les imatges i les emocions que passen a la pantalla, portant-los a un desig de coneixement i estimulació crítica. Aquest cicle de cinema ha comptat amb la participació de Teleponent.\nArticle anteriorLa Granadella reviu com es feia oli fa 100 anys a la festa de la primera premsada\nArticle següentRescatats amb helicòpter un caçador i un escalador accidentats en dos punts del Pirineu


Territoris.cat / Josep A. Pérez 13:59 12/12/19\ncursa cabanes l'esport Fira De Prop Preixana\nL'Ajuntament de Preixana vol fomentar el consum de productes alimentaris de proximitat\nL'Ajuntament de Preixana vol fomentar el consum de productes alimentaris de proximitat entre tots els sectors de població. Per aquest motiu, organitza la fira gastronòmica De Prop, que els dies 14 i 15 de desembre celebrarà la seva setena edició. Una de les principals novetats d'aquest any és la incorporació de la Cursa i Caminada Entre Cabanes, organitzada amb el suport de Consell Esportiu de l'Urgell.\nAquesta activitat, que tindrà lloc el diumenge al matí, pretén promoure l'activitat física i la descoberta de l'entorn i del patrimoni local, concretament les cabanes de pedra de la zona ZEPA Belianes-Preixana.\nEls participants podran triar entre tres recorreguts: dos per a la carrera d'11 i 21 quilòmetres i un per a la caminada, d'11 quilòmetres. Una altra de les novetats d'aquest any és que el certamen oferirà breus actuacions musicals cada hora a càrrec de músics locals i organitzarà algun acte solidari amb La Marató de TV3.\nAmb aquesta nova activitat es pretén que el públic pugui gaudir de tota una jornada a Preixana\ncombinant l'esport amb la degustació i compra de productes alimentaris de proximitat.\nLa convocatòria del municipi de l’Urgell té la voluntat de maridar la gastronomia amb la cultura a la vegada que aposta perquè la fira tingui un vessant solidari\nDe Prop comptarà amb un ampli mercat de productes de km 0, show cooking de la mà de reconeguts i prestigiosos cuiners, demostracions, maridatges i tallers així com activitats per als més petits, entre altres propostes. S'oferirà també esmorzar i sopar, elaborats per cuiners de la zona.\nEnguany, el xef del restaurant La Cava de Tàrrega, Albert Marimon, serà l’encarregat de preparar el dinar que se servirà el dissabte 14 de desembre. El diumenge prepararà l’àpat de migdia el restaurant El Dien de Vallfogona de Balaguer.


El blog del Maurici: Número 1\nCristina Balaguer 17 d’abril de 2012, a les 8:28\nMoltes, mooltes felicitats! Els reptes amb un mateix són els que donen més satisfaccions i clar que sí, hem de celebrar-los, ben celebrats! ;-D\nEl porquet 17 d’abril de 2012, a les 9:06\nUn post avorrit? Avorrit era fumar, home! Enhorabona i moltíssimes felicitats!!!! Només espero una cosa... tornar a llegir un altre post igual, d'aquí a un any, i amb un 2 sobre la magdalena!\nCarso 17 d’abril de 2012, a les 9:18\nEls millors aniversaris són aquells que conmemoren esdeveniments que podem recordar per l'esforç que hi hem posat o l'alegria que ens han proporcionat. al cap i a la fi la data de naixement és força atzarosa i no en tenim record.\nM'uneixo a les felicitacions. Per molts anys!!!!\nJordi 17 d’abril de 2012, a les 9:41\nMoltíssimes felicitats, doncs! T'has guanyat el meu més sincer aplaudiment! Ara, hi ha una cosa que no estic d'acord: ho has posat com si fos fàcil (hi ha molta gent que ho deixa), i no ho és pas. Per això el meu aplaudiment encara és més gran. No és que hagi fumat, que no he fumat en la meva vida, però la meva parella ara fa gairebé dos anys que va deixar-ho i també li va costar.\nAra, alerta! No baixis la guardia!\nSergi 17 d’abril de 2012, a les 10:32\nDoncs avui, sense que serveixi de precedent, em posaré seriós per fer-te un comentari.\nEn primer lloc, moltes felicitats. Això va per barris però a la majoria els costa molt deixar de fumar. I gairebé tothom hi veu molts avantatges quan ho han deixat.\nAra bé, per alguna estranya raó, com diu el Jordi, no són pocs els que hi recauen. Així que alerta amb el típic "si només és una cigarreta, no em farà mal...".\nSi em permets em posaré malenconiós i t'explicaré una batalleta sobre per què jo no fumo. A 8è d'EGB al meu tutor li va donar un infart i el metge, suposo que basant-se en criteris destinats a voler salvar-li la vida, li va dir que deixés de fumar. L'home ho va deixar, espantat per veure la mort molt de prop. Bé, doncs al cap d'un parell d'anys vaig tornar per l'escola i vaig veure que el tio... tornava a fumar! Després d'haver estat a punt de morir, va recaure! Allò em va fer entendre que la nicotina era una droga molt i molt dura i que més valia mantenir-se'n allunyat.\nBé, perdó per la batalleta, era només un parèntesi. Ho prometo. Felicitats i segueix endavant!\nXeXu 17 d’abril de 2012, a les 10:49\nNo és gens menyspreable això que expliques i et mereixes la felicitació, nosaltres ens marquem els períodes de temps que són importants i, sens dubte, un any sense fum no ha de ser poca cosa si hi has estat habituat. Així que felicitats i molts ànims perquè d'aquí a 365 dies (aquest cop sí) puguis celebrar el segon aniversari.\nnúria 17 d’abril de 2012, a les 11:05\nLes meves més sinceres felicitacions, molt sentides i compartides.\nÉs un èxit només teu, amb ajuda i suport, per sort, però teu.\nEts un crack. ;)\nninona 17 d’abril de 2012, a les 18:35\nMoltes i sinceres felicitats. Pocs reptes costen tant d'aconseguir i, alhora, s'ho mereixen tant.\nEspero trobar-me una magdalena amb un 2 en l'entrada del 17 d’abril de 2013.\nYáiza 17 d’abril de 2012, a les 18:43\nNo és per menys, Maurici! Enhorabona!! I sí, a seguir amb el 2n... ;)\nMaurici 17 d’abril de 2012, a les 19:48\nMoltes gràcies a tots pels ànims! I moltes gràcies especialment a la persona que també està ben a prop d'arribar a l'any sense tabac! Ja saps que costa ( i molt), però val la pena!


Un pregó feminista per començar la Festa Major del Monestir-Sant Francesc | elCugatenc\nUn pregó feminista per començar la Festa Major del Monestir-Sant Francesc\nFoto: Joan Cabasés Vega\nJoan Cabasés Vega i Jordi Pascual | Noestàsola, Hora Bruixa i Casa de la Dona han estat les tres entitats encarregades de fer el pregó de la Festa Major del barri del Monestir-Sant Francesc, que s’allargarà durant tot el cap de setmana. La seva intervenció ha servit per cridar a l’apoderament de les dones i aturar el masclisme en totes les seves formes, amb especial atenció a la violència de gènere i, especialment, la violència física, que aquest any ja ha causat 75 víctimes mortals arreu de l’Estat, segons el portal feminicidio.es.\n“Cal ajut i implicació, suport a la víctima i rebuig a la implicacióˮ, han cridat al manifest, “la llista de necessitats és molt llarga; la primera, que deixin de matar-nos, de violentar-nos, per ser donesˮ. Tots tres col·lectius han demanat que es vegi la xacra de la violència de gènere com un problema a resoldre, ja que, a més, es dona diàriament. Han animat els homes a revisar les seves conductes, descobrir aquelles actituds masclistes que poden corregir i participar de la lluita feminista de la mà de les dones.\nLa reivindicació feminista ha estat ben present en l’arrencada de la Festa Major al Monestir-Sant Francesc, ja que Hora Bruixa ha seguit el pregó d’una performance reivindicativa i posteriorment s’ha projectat Suma’t, un curtmetratge impulsat per la Xarxa del Monestir-Sant Francesc en contra de la violència de gènere i en què les protagonistes són veïnes del barri. Les tres entitats encarregades del pregó també han col·laborat en el vídeo.\nTant el president del Consell de Barri, Ferran Villaseñor, com l’alcaldessa, Carmela Fortuny, han agraït la implicació veïnal que fa possible la celebració i, alhora, els han encoratjat a seguir reivindicant unes millores que, segons Fortuny, l’Ajuntament està compromès a fer amb el Pla Estratègic del Monestir-Sant Francesc. Així mateix, l’alcaldessa ha reconegut que la feina feta no justifica tota la que queda per fer.\nLa Festa Major segueix dissabte i diumenge amb la plaça del Coll i els jardins de Sant Francesc com els dos espais centrals. S’hi preveuen activitats diverses com ara tallers familiars, una ruta històrica, un holi festival, un show del casal de la gent gran, tallers de música, una paella popular i una gran rifa, entre d’altres. Pots consultar el programa d’activitats complet aquí.\nEl barri del Monestir-Sant Francesc reivindica la inclusió social en l’inici de la Festa Major\nLa cooperativa Jeroni de Moragas, que dona oportunitats a persones amb discapacitat, ha estat la pregonera d’una celebració que s’allargarà tot el cap de setmana.


Cases Rurals Girona Mas Violella Rutes Catalunya Rutas cataluña Vegueries Informacion Turistica de Catalunya portal guia barcelona tarragona lleida girona alt pirineu aran ebre ciudades andorra central españa spain Esqui playa costa mapa Hoteles Campings Turismo rural deportes aventura pueblos rutas monumentos fiestas\nGI 622 Km.1\nMas Violella havia estat una casa de pagès humil. No se’n sap l’antiguitat però sí que es va reconstruir arran d’un terratrèmol que la va destruir al s.XV. També se sap que l’última ampliació es va fer l’any 1792. La Torre Canadell, una construcció de defensa feta a dalt de la muntanya i que encara ara es pot veure des del jardí, no va evitar que la casa fos saquejada per l’exèrcit de Napoleó durant la Guerra del Francès.\nCadascun dels allotjaments té un accés independent. En total són 4, i les seves característiques són les següents:\nCapacitat per a 2 persones.\nÉs un antic paller del Mas, amb un sol ambient.\nAmb un llit gran de matrimoni.\nPetita cuina equipada amb vitroceràmica, nevera, microones, etc.\nSofà, taula menjador, TV i aire condicionat\nDisposa d'una habitació amb llit de matrimoni.\nCuina petita equipada amb nevera, vitroceràmica, microones, etc.\nSaló amb sofà llit gran i TV.\nUn bany complert amb dutxa gran.\nCapacitat de 4 a 8 persones.\nDisposa de cuina reformada recentment amb vitroceràmica, rentavaixelles, nevera, micrones, etc.\nTambé que hi ha un bany complert amb banyera i un lavabo.\nSala d'estar amb TV, llar de foc i menjador.\nTerra de pedra i bigues de fusta.\nMolt rústic i a nivell del jardí.\nDisposa de sala d'estar-menjador amb llar de foc i TV.\n2 habitacions grans.\nMolta llum i vistes\nEs poden llogar tots els allotjaments per a grups nombrosos fins a 20 persones.\nS'admeten gossos petits, segons temporada, sota petició i amb suplement.\nDisposem dels següents serveis generals:\nCaseta de fusta de jocs infantils al jardí\nCamp de futbol, voleivol.\nSala de jocs amb ping-pong, billar i dards.\nComplements i entreteniments pels nens.\nServei de menjars de domicili.\nServei de cangur i monitors.\nServei de guies titulats.\nMas Violella està dins del Parc Natural de la Zona Volcànica de la Garrotxa i a un pas de l'Espai Natural de l’Alta Garrotxa. Però també permet en poc temps accedir tant a les pistes d’esquí com a la costa, Olot, Figueres, Banyoles, Girona...\nEs poden practicar moltes activitats, per exemple: excurions, senderisme, orientció, rutes en BTT, Via-Verda, Rutes gastronòmiques (cuina Volcànica), passejades en ruc i cavalls, tren turistic...Per veure totes les activitats de les que pots gaudir, fes clic aqui.\nDisposem dels següents serveis complementaris:\nTambé disposem d'entrada gratuita a la piscina municipal i principals monuments de Sant Joan les Fonts.\nVisites guiades gratuïtes per als nostres clients.\nPer contactar amb nosaltres, ho podeu fer a través del nostre formulari.\nEquipament: TV, Calefacció, Rentadora, Microones, Rentavaixelles, Planxa, Llar de foc, Accés discapacitats.\nServeis: Barbacoa, Piscina, Parking, Sala de jocs, Es preparen menjars.\nSi ho desitgeu, podeu contactar amb Mas Violella a travès d'aquest formulari.\n» Canya, la\n» Sant Cosme


S'han acabat els lliris blancs, cal anar fins a les últimes conseqüències · Tribuna.cat\nDijous, 1 de de setembre del 2016 | 16:31\nEntrevista, Punt Avui, Miquel Sellarès\nEn quin moment del procés som?\nDesprés de cinquanta anys de treballar amb un cert protagonisme en la reconstrucció nacional de Catalunya, he de dir que, tot i que passem uns moments d'una certa desmoralització d'alguns sectors, estem com mai havíem estat. Si a algú fa cinc o sis anys li haguessin dit que Catalunya estaria en la situació que està ara no s'ho hauria cregut. El grau d'acceptació de l'independentisme és extensíssim i fins i tot el grau de normalització del moviment. Hi pot haver gent emprenyada o desanimada, però ningú que hagi fet el pas cap a la independència s'ho ha repensat i ha deixat de ser-ho per convertir-se en espanyolista. A pesar de les nostres equivocacions, els aparells de l'Estat i les seves clavegueres són el motor més gran per crear independentistes.\nParla de clavegueres de l'Estat... Què pensa del cas Antifrau?\nL'independentisme català algun dia s'estudiarà a les universitats per la seva candidesa. L'estelada hauria ser substituïda per un lliri blanc. Creure que un estat com l'espanyol no actuaria és absurd. Fem grans exclamacions quan es produeix el cas de De Alfonso i el ministre de l'Interior, però ja ho sabíem. I hem de ser molt clars i contundents: De Alfonso no està sol. De vegades els nostres polítics es tapen els ulls per no assabentar-se'n. Com els que ara reneguen del pujolisme i diuen que no en sabien res. Hi deu haver una gran part de la nostra classe política que devia ser cega, sorda i muda, llavors. Tots sabíem que l'Estat estava actuant. Ara hi ha unes proves evidents per manca de professionalitat del Ministeri de l'Interior. Però seríem incauts si creguéssim que De Alfonso està sol. N'hi ha molts i estan col·locats estratègicament a llocs de seguretat. L'Estat té sentit d'estat i actua. Està fent el que faria qualsevol estat. Com ho va fer el Canadà amb el Quebec, i com ho van fer les estructures d'estat britàniques amb Escòcia. Mentrestant nosaltres fem grans manifestacions amb un lliri blanc a la mà. Hem d'entendre que s'han acabat els lliris blancs. Anem de debò. S'haurà d'anar fins a les últimes conseqüències.\nQuè ha de fer Catalunya?\nCatalunya no té sentit d'estat perquè no hem tingut un estat. Quan algú va parlar de "calç viva" tots es van posar drets perquè sabien que els estaven tocant el crostó. L'estat és l'estat. Ens pot agradar o no, però els espanyols tenen sentit d'estat. És allò que posaven a les casernes de "todo por la patria". Quan es descobreix el cas de De Alfonso, pensem que serà la gran derrota del PP. Però el PP obté més vots. Hi ha una Espanya que l'únic que vol és conservar l'estat, passa que nosaltres els hem desmuntat les seves estratègies. I estan molt nerviosos. Perquè ells estaven acostumats al problema basc, on a la llenya contestaven amb llenya, i amb tortura i amb repressió.\nDes del CEEC demanen anàlisi a Catalunya sobre la seguretat i la defensa...\nFa tres-cents anys que obligadament tenim externalitzat el sistema de defensa català, a l'espanyol. I a Jaume Curbet, a Jaume Bosch, al conseller Macià Alavedra i a mi mateix després del 23-F se'ns va acudir tirar endavant un model de policia català, però no interessava a ningú. Això de la defensa i la seguretat, per als catalans, és com si no existís. No tenim sentit d'estat. No hem creat una gran escola nacional de la funció pública. No tenim consciència nacional de seguretat. Això no vol dir que els catalans vulguem un exèrcit. Però hem de ser conscients que si construïm un estat ha d'estar defensat, no parlo d'avions, vaixells i guerres, sinó d'un sentiment de defensa.\nDe què parlem, doncs?\nNo estem parlant només de soldats, sinó de defensa nacional de les centrals nuclears, del sistema sanitari, d'estratègia en comunicacions, del ciberespai. Un estat vol dir això. Vol dir la defensa dels ports, dels aeroports, de les fronteres. Nosaltres defensem –el Centre d'Estudis Estratègics n'és molt conscient– que falta un gran pla nacional de seguretat. Però no estem parlant d'exèrcit, com de vegades se'ns malinterpreta. D'això en parlarà la república catalana quan estigui constituïda. I en aquell moment haurem de parlar amb tots els aliats per veure quina coresponsabilització ens toca en el marc de la defensa de la Unió Europea i l'OTAN. Em preocupa que els catalans sobiranistes i independentistes siguem conscients que cal una seguretat i una consciència de seguretat nacional. Hem de pensar en la protecció de l'espai aeri, de l'espai marítim, que ara fa la Policía Nacional, la policia portuària. Si no, no aterrarà ni un sol avió a l'aeroport del Prat ni entrarà cap creuer als ports de Barcelona i Tarragona. Això vindrà acompanyat de tota una política internacional de seguretat. Som al sud d'Europa, tenim el corredor mediterrani, tenim dos ports importantíssims. Un ambaixador d'un país força important em deia que els catalans no som conscients que tenim Barcelona, que avui és un actiu polític i estratègic i una de les ciutats més importants de tota l'Europa occidental. I una altra cosa, que pot semblar poc escaient que jo en parli, però l'endemà d'una futura independència del poble de Catalunya ens haurem d'entendre amb Espanya. Perquè no podem retallar Catalunya i posar-la al mig del Pacífic. El principal veí serà Espanya i en el tema de seguretat, comunicacions, energia… haurem de treballar conjuntament amb ells, com amb els francesos, els italians. A l'independentisme li falta tocar de peus a terra: menys papers i més realitat. Hem de formar ara homes i dones que treballin en la seguretat nacional. Cal explicar a tothom que tenim dotze universitats, algunes de les quals destacades a escala mundial, però no s'hi pot estudiar res de defensa ni seguretat. En el sentit ampli, no parlo de militars. Això no és normal. No hem format ningú durant trenta anys per ser directors generals o consellers a Interior. No és seriós. Quan jo vaig ser director general de Seguretat, fa trenta anys, i Macià Alavedra era conseller de Governació, en aquell moment tenia un sentit, sortíem del franquisme, acabava de passar el 23-F, tenia un cert sentit. Però trenta anys després? Per què no hem preparat gent?\nPer tant, consciència de seguretat...\nSí, i com a president del CEEC també em preocupa la policia de Catalunya. El Parlament de Catalunya la defineix com aquella que depèn de les institucions nacionals de Catalunya. Per tant, són la Guàrdia Urbana de cada població i els Mossos d'Esquadra. Tenen la mateixa formació, tenen la mateixa estructura. Què estem fent? És important que la policia de Catalunya, hi hagi el govern que hi hagi, tingui les mateixes estratègies. I no és norma l que en cinc anys no hi hagi ni un sol policia més. Hi ha 700 o 800 places de Mossos que s'han de cobrir. No hi ha excuses. I no hi ha Mossos i policia local, hi ha policia de Catalunya.\nQueden nou mesos dels divuit que marcava el full de ruta. S'ha de canviar?\nPenso que ni els que van projectar els divuit mesos creien que ho farien en divuit mesos. Cal marcar uns objectius i crec que és positiu que s'hagi fet. Però ara ja toquen menys papers, menys declaracions retòriques i més estructura d'estat, més consciència nacional, més autoestima. Dins el marc de la legalitat vigent, la independència és impossible. Sabem que hi ha un dia que s'haurà de trencar. Sóc un home d'ordre, de manteniment de l'autoritat, però és clar… Els espanyols la transició democràtica la van pactar per salvar els franquistes i perquè els franquistes es poguessin canviar de camisa. Avui al PP, i a una part del PSOE, hi ha dirigents fills, néts i besnéts dels franquistes. O mirem els orígens de Ciutadans… En aquell moment tota aquella gent es va camuflar i va saber controlar les estructures.\nCom a fundador de Convergència, com veu la renovació de la formació?\nLa veig positiva. Aquest últim congrés ha estat molt important. Em sembla positiu que hagi entrat tota una sèrie de gent jove que ha sigut capaç d'arraconar tota una sèrie de gent. Però encara no han sigut capaços de fer una cosa molt important, i és fer net amb Quico Homs. Amb els vots que ha perdut, no sé on ens portarà si hi torna a haver eleccions. Ha sigut capaç d'enterrar fins i tot el president Mas, que sembla mentida que amb la feina que ha fet hagi caigut en picat. En canvi, l'actual president Puigdemont sembla que encara no ha demostrat molt, però ha caigut bé a molts sectors.\nQuè passarà amb la qüestió de confiança al president?\nEspero que tinguem el seny suficient, la consciència nacional i el sentit d'estat per donar suport al president i les seves propostes el 28 de setembre.\nUna possible inhabilitació de la presidenta del Parlament, Carme Forcadell, podria accelerar tot el procés?\nSi ataquen un dels nostres símbols nacionals, com pot ser la presidenta del Parlament, que sàpiguen que el pitjor que es pot fer és crear mites i crear herois i heroïnes. Tot el que facin en contra nostre anirà a favor nostre. Si la meva bona amiga i estimada Carme, amb qui vam començar plegats a l'ANC, fos inhabilitada, crearien el nostre Arnaldo Otegi, això sí, pacifista. Potser podria accelerar el procés, sobretot convenceria alguns indiferents. No seria negatiu per al país. Ha arribat un moment que no podem seguir esperant eternament. Però no ens hem de mostrar a Europa i la resta del món com que serem un problema. Intentarem ser un país avançat que no vol crear problemes.\nVa ser cofundador de l'ANC. Com veu el paper de l'Assemblea ara?\nHi ha dues coses que em preocupen. L'Assembla la vam muntar com una eina que havia de durar dos o tres anys. L'Assembla dura massa. Potser sense adonar-nos-en estem fent un petit mal al país. Estem concentrant tot el catalanisme polític vers l'Assemblea i vers Òmnium. D'alguna manera, amb la concentració estem afeblint la societat civil catalana, formada per petites entitats, que s'estan desmuntant, i no sé si això és bo del tot. Després, l'Assemblea no pot ser decantada cap a Convergència, Esquerra o la CUP. Els seus dirigents han de vigilar molt de ser l'organització de tot el país. Fins i tot que hi participi l'entorn de Podem. Sembla que l'entorn de Colau hi serà l'11 de setembre i això és molt positiu.\nLa manifestació de la Diada ha de tornar a ser un cop de força del poble català?\nDe vegades a la gent li demanem massa sovint que es mobilitzi. Demano que tothom vagi a les concentracions, encara necessitem ensenyar múscul. Però tampoc passa res si aquest any hi ha menys múscul. Perquè el que hem de demostrar és que estem units. El que no podem fer és convocar actes que després hi vagin 600 o 800 persones, com va passar davant la delegació del govern espanyol amb l'afer Fernández Díaz. L'Assemblea ha de convocar menys concentracions, molt ben fetes i molt ben organitzades.\nEl múscul l'haurem de demostrar quan es constitueixi un govern a Madrid que estarà fet per destruir les nostres estructures d'estat reals: el model d'ensenyament, el sistema sanitari, el model de seguretat pública, la corporació catalana de ràdio i televisió. Hem de tenir en compte que per primer cop es fan cinc concentracions. Vol dir que per primer cop les comarques no marxaran a Barcelona. Però el dia que anem a les eleccions 2,5 milions de catalans han de votar sí a la independència. Hem de treballar al món Colau. És allà on hi ha peix. La resta ja l'hem recollit. Si volem arribar quasi al 60%, el peix és en aquest bloc.\nCal atraure els votants de Podem?\nSí, però també cal dir-los una cosa molt important: no esperarem trenta anys. Em preocupa molt perquè jo ja ho vaig viure, això. Els que tenim la meva edat, que vam ser a l'Assemblea de Catalunya, vam viure la transició i vam estar a la presó, en aquell moment ja teníem aquests amics. Com Antonio Gutiérrez Díaz, Raimon Obiols o d'altres que defensaven que segur que trobaríem la manera d'entendre'ns amb Espanya. Alguns vam donar una oportunitat a Espanya. Però ara Domènechs, Colaus i Pisarellos em demanen a la meva edat que torni a donar la mateixa confiança que ja vaig donar a el Guti o a l'Obiols. Estarem trenta anys més perquè ells es convencin que no hi ha res a fer? Fa un mes feia un article a El Punt Avui on deia que volia la victòria del PP i Ciutadans. Ho vaig dir perquè si guanya Podem ens tornaran a enredar trenta anys més per esperar que Espanya canviï. No hi crec. Ja hi vaig creure.He estat trenta anys esperant. Ara cal plantejar la ruptura. No em pregunti amb quina sigla, m'és igual.\nMés entrevistes de\nCarme Forcadell: "El 80 per cent vol el referèndum, i no serà a la reforma constitucional; no se'ns tindrà en compte"


Els joves són el col·lectiu més preocupat per la política al país - El Periòdic d'Andorra\nMinistres i consellers en una sessió ordinària a l’hemicicle. | Maricel Blanch\nEls joves són el col·lectiu que, per edat, està més preocupat per la política al país, segons les dades fetes públiques pel CRES en el segon Observatori de 2018, que correspon als darrers sis mesos de l’any. En concret, les estadístiques mostren que el 20% dels enquestats entre 18 i 24 anys van manifestar angoixa per l’esdevenir polític al Principat, molt per sobre del 15,2% que ho van fer al grup d’entre 25 a 39 anys i encara més allunyat del 14% d’enquestats entre 40 i 54 anys preocupats pel mateix tema.\nA l’altre extrem, els menys preocupats són els majors de 55 anys, grup en el qual només el 12,7% manifesta neguit per la manera de fer política al país. És a dir que, en contra dels tòpics que assenyalen als joves com els més despreocupats i desafeccionats per la política del país, l’Observatori del CRES aporta aquestes dades que, en principi, són completament objectives.\nVal a dir que, segons va explicar el director del CRES, Joan Micó, la manifestació d’aquesta angoixa es va fer espontàniament després de ser preguntats pels «tres principals aspectes a millorar a Andorra». És a dir, en cap cas ningú va ser qüestionat directament sobre si estava preocupat per la política o no, es tracta del mateix mètode que s’utilitza en baròmetres d’opinió ciutadana en l’entorn europeu.\nA més, si comparem les dades del darrer Observatori amb les del primer semestre de 2018, exactament, sis mesos abans, veiem com el neguit dels joves per la política delpaís ha augmentat en més de 12,3 punts percentuals, ja que al juny de 2018 la preocupació entre aquest col·lectiu per la política del país era del 7,7%. En aquella onada de l’observatori, els que es van mostrar més preocupats van ser les persones entre 40 i 54 anys.\nL’augment de preocupació per la política entre la joventut que viu a Andorra ha estat determinant en el darrer Observatori per fer créixer 3,2 punts la preocupació general de la ciutadania en aquest aspecte: si actualment el 14,4% de la població general es mostra preocupada per l’esdevenir de la política, fa sis mesos ho feien l’11,2%.\nA més, tal com va explicar Micó, de manera espontània els enquestats van assenyalar els detalls de la política que més els desagraden al país. El 18,5% dels qui estaven amoïnats per la política van assenyalar concretament que «caldria mirar més pel poble»; el 14,8% estaven preocupats per la integració europea i el 13% consideraven que caldria millorar les condicions de vot dels residents no nacionals.\nA més distància, apareixen altres problemes com la manca de transparència política que preocupa a un 7,4% o el 4,6% que va assenyalar «l’amiguisme i la corrupció política» com a xacra. Només el 3,7% dels preocupats per la política va considerar que l’avortament és un problema polític d’Andorra.\nNomés un 37% de la població que podria adquirir la nacionalitat ho fa\nL’Observatori del CRES destaca com a «interessant» que només un 37% de la població que podria adquirir la nacionalitat ho fa. A més, destaca que de les persones enquestades nascudes fora d’Andorra, només un 23% són nacionals. Un 24% dels enquestats a l’última onada havien nascut a Andorra i dels que ho havien fet fora, gairebé el 58% fa vint anys o més que resideix al país.\nPer nacionalitats, el 41,6% dels enquestats en el darrer Observatori eren espanyols, seguits dels andorrans en el 23% dels casos. Els portuguesos representen el 16% dels qui van respondre l’Observatori i finalment el CRES assenyala que la resta, el 12,5 % eren d’un conjunt de nacionalitats diferents. Precisament, per nacionalitats, els andorrans són els qui van assenyalar amb més freqüència la política com a un problema de país, un fet lògic si tenim en compte que són els més involucrats amb el sistema. Ara bé, les diferències interessants s’aprecien en la resta de nacionalitats. Els francesos segueixen de prop els andorrans en la preocupació política i el 20,6% assenyalen aquest com a tema a millorar al Principat, versus el 12,2% i el 2,1% d’espanyols i portuguesos ho fan.


Homilia en la missa de Matines a la Catedral de Mallorca\nSe’ns demana ser un poble apassionat per fer el bé\nSón molts segles d’espera que s’han convertit en esperança. «El poble que vivia a les fosques ha vist una gran llum». Gràcies, Senyor, perquè heu fet resplendir aquesta nit santa amb la claror de la llum vertadera. El moment cultural i històric que vivim ens demana dir amb molta claredat i convicció quina és la nostra fe, com ens implica i a què ens compromet. Immersos en una gran varietat de maneres de viure i d’explicar Nadal, ens veim obligats des de la fe cristiana a dir que «tenim notícia de Déu». És cert que a Déu ningú no l’ha vist mai –com diu sant Joan a l’Evangeli– però Jesús, el Fill, és el qui ens l’ha revelat. Per conèixer Déu, hem d’anar a Jesús. Aquesta és la gran notícia que proclamam a quatre vents des del moment històric del naixement de Jesús a les afores de la ciutat de Betlem.\nDiuen les cròniques del temps de Jesús que va néixer en un moment en què hi havia pau a tot el món. El profeta Isaïes, vuit segles abans l’havia definit com a «Conseller-prodigiós, Déu-heroi, Pare-per-sempre, Príncep de pau». I l’ambient en el qual es desenvoluparà el ser regnat, «estarà fonamentat i serà sostingut des d’ara i per sempre sebre el dret i la justícia». Tot això serà obra de Déu, d’aquest Déu que estima el seu poble i s’entrega en tot a ell en la persona del seu Fill Jesús. Aparentment ha renunciat a la seva condició divina en allò que el separa de la humanitat i neix com una persona qualsevol, igual en tot a nosaltres, llevat de pecat.\nDel naixement d’aquest infant ens en donen notícia vertadera aquells que l’han acollit des de la fe i que l’han sabuda comunicar. Són els pastors, als qui la seva senzillesa els obre els ulls de la fe i la seva humilitat la tendresa del cor. Tanmateix, resulta enormement significatiu que ja abans de néixer Jesús i la seva família visquin l’amarga experiència del rebuig i la dificultat de trobar casa, com tants homes i dones, ancians, joves i infants avui ho pateixen. Jesús neix a prop de la ciutat, però fora d’ella, allà on ningú hi viuria, entre animals i utilitzant una menjadora com a llit. En tot això, «s’ha revelat l’amor de Déu que vol salvar tots els homes, i ens ensenya que abandonem la impietat i els desigs mundans, per viure en aquest món una vida de sobrietat, de justícia i de pietat».\nLa llum és sempre símbol de vida, la lluminositat és la seva transmissió, la que fa que no sols s’hi vegi, sinó molt més, que ens puguem veure entre nosaltres, conèixer i obrir-nos a la realitat plural que ens toca viure i la que ens transcendeix, tot això «mentre esperam que es compleixi feliçment la nostra esperança, que es manifesti la glòria de Jesucrist, Déu gran i salvador nostre» i «fer de nosaltres un poble ben seu, apassionat per fer el bé». Aquest és el resultat, la conseqüència d’aquest misteri d’amor que és l’Encarnació del Fill de Déu i que, amb tant de goig i festa celebram per Nadal.\nJust començada la celebració d’aquesta Vigília de Nadal hem escoltat la Sibil·la. «Déu, ningú no l’ha vist mai; Deu, Fill únic, que està en el si del Pare, es qui l’ha revelat». Enmig de tants murs, divisions i desencontres, la gran notícia del Nadal és que ja hi ha comunicació visible, diàleg i tracte d’amistat entre Déu i la humanitat,\nJesús és el pont que ho fa possible. Per això –com diu el papa Francesc– «L’alegria de l’Evangeli ompl el cor i la vida dels qui es troben amb Jesús. Els qui es deixen salvar per ell, són alliberats del pecat, de la tristesa, del buit interior, de l’aïllament. Amb Jesucrist sempre neix i reneix l’alegria» (EG 1). Som convidats a renovar avui la nostra trobada amb Jesús, o almanco, prendre la decisió de deixar-nos trobar per ell.\nS’ha desvetllat així el misteri més gran: Déu ens estima i ens salva. Un «misteri» tan gran i tan senzill alhora que el representam en el betlem que hi ha a cada casa i a tants altres llocs. Un signe bo d’entendre perquè és la posada en escena d’una família que s’estima, Maria, Josep i Jesús, la família de Natzaret. Ara, el que semblava impossible s’ha fet realitat de la manera mes inaudita. No som nosaltres els qui hem cercat Déu, ha estat Ell que ens ha cercat i ha trobat la manera de fer-se trobadís i establir amb nosaltres un diàleg perenne.\nQuè ens aporta el naixement d’aquest infant? En primer lloc, la certesa que Déu ens estima i estima el seu poble. En segon lloc, una renovació personal interior en la manera en què deixam que entri dins la nostra vida fins el punt de comptar sempre amb ell. En tercer lloc, una transformació familiar i social, en quant és possible assumir les virtuts que rodegen aquest misteri d’amor a la humanitat i a cada ésser humà en particular, com són la tendresa, la confiança, la senzillesa, la proximitat, l’estimació, la pau, l’alegria.\nPer tot això, hem de tornar dir una vegada més que Nadal porta un missatge de conversió, és a dir, de canvi, de redreçar la nostra vida segons Déu, amb actitud decidida per vèncer el mal i adherir-nos al bé. Ja ens ho ha advertit el cant de la Sibil·la, tant profundament arrelat i valorat en tots els ambients de la nostra Diòcesi i que, per a molts ja s’ha convertit en un símbol identitari per a les festes de Nadal. I jo em deman: aquest «patrimoni immaterial de la humanitat reconegut per la Unesco», què té d’especial perquè se li doni tanta importància? Només un valor cultural de llarga tradició històrica, que aquests dies fa omplir les esglésies i pàgines dels mitjans de comunicació?\nDe nou enguany, i com tantes altres vegades ja hem dit, el cant de la Sibil·la ens remet a la importància del naixement de Jesús i des d’ell ens projecta cap al Judici final, on quedarà dirimit si hem estat fidels a aquest Messies que neix en el cor de la humanitat i ens ha duït un missatge de salvació. Fixem-nos com comença: «Lo jorn del judici parrà (apareixerà) qui haurà fet servici». És més que un text literari, molt més que un punt d’atracció o interès cultural. És un interpel·lació a la consciència sobre la coherència sobre la fe cristiana i el comportament que els cristians, els seguidors de Jesús, hem de tenir.\nEl Judici que canta aquesta profetessa Sibil·la enmig d’un escenari litúrgic d’ambientació medieval ple d’imatges de terror, on la por del Judici de Déu s’imposa per damunt de tot, té el ressò de la paràbola sobre el Judici final que pronuncia Jesús i que és exposada en el capítol 25 de l’Evangeli de sant Mateu. Diu el cant de la Sibil·la: «Jesucrist, Rei Universal, home Déu i ver Déu eternal, del cel vendrà per a jutjar i a cada un lo just darà». Vet aquí l’anunci de la nova presència de Déu en la persona de Jesús, que durà la salvació.\nMai no podia quedar tant clara la relació entre aquest Jesús infant que neix pobre en un recó oblidat del món i la seva missió, la del Jesús adult que és constituït Senyor universal, de donar-nos la felicitat d’una vida viscuda per sempre. Per això, avui hem de contemplar el Jesús total, en la humilitat del seu naixement, encerclat per la pobresa que li dóna la seva experiència de migrant, pel rebuig de no haver estat acollit en cap casa, per la incomoditat de néixer en una cova refugi d’animals, a la intempèrie dels sense sostre i només ser reconegut pels més pobres. Jesús s’identifica amb aquestes situacions extremes, com avui les viuen tants homes i dones, infants i ancians.\nQuan la Sibil·la –referint-se al Judici final– canta «als bons dirà: fills meus veniu, benaventurats posseïu el regne que us tenc aparellat des que el món va ser creat» estam davant les mateixes paraules de l’Evangeli quan Jesús diu: «Veniu, beneïts del meu Pare i possessiu el regne que havia preparat des de la creació del món» (Mt 25, 34). I a continuació vénen als arguments del «judici»: «perquè tenia fam i em donàreu menjar; tenia set, i em donàreu beure; era foraster i em vau acollir; anava despullat i em vau vestir; estava malalt, i em vau visitar; era a la presó, i vinguéreu a veure’m» (Mt 25, 35-36).\nEl cant de la Sibil·la s’accentua més quan en to apocalíptic es dirigeix als qui s’han comportat malament i els diu: «Als mals dirà molt agrament: anau maleïts en el turment, anau, anau al foc etern, a vostro’n príncep de lo infern». També estam davant les paraules de Jesús a la paràbola del Judici final i amb tot el to de possibilitat de condemnació que té: «Apartau-vos de mi, maleïts: anau al foc etern, preparat per als seus àngels i el diable» (Mt 25, 41). I, per què això? «perquè tenia fam, i no em donàreu menjar; tenia set i no em donàreu beure; era foraster i no em vau acollir; anava despullat, i no em vau vestir; estava malalt o a la presó, i no em va visitar» (Mt 25,42-43). I afegirà Jesús: «Tot allò que fèieu a un d’aquests germans meus més petits, a mí m’ho fèieu» (v.40). I, «Tot allò que deixàveu de fer a un d’aquests més petits, m’ho negàveu a mí» (v.45). Aquest és el veredicte final del judici i –no hi ha dubte– que ens és un avís avui a tots nosaltres que demana una vida cristiana més autèntica, abocada a fer el bé als altres, amb preferència als més pobres i exclosos.\nEn aquests dies de festa, quan les felicitacions, els gestos i les paraules que ponunciam, mostren una sensibilitat especial per tot allò que és bondat, senzillesa, humilitat, tendresa, solidaritat i estimació, la celebració del naixement de Jesús ens convida a fer-ho realitat. Hem de voler anar a les arrels, i viure el Nadal cristià com aquell referent que fa de la nostra vida un Evangeli viu i del nostre testimoni una llum que il·lumina més que tot el que aquests dies hi ha encès a les nostres cases, comerços, esglésies, carrers, pobles i ciutats. És la llum de l’amor encesa en el cor de cadascú, és el triomf del bé sobre el mal que la Sibil·la canta. Al final ho fa demanant la intercessió de la Mare de Déu i diu: «Oh, humil Verge, Vós qui heu parit Jesús infant aquesta nit, vulgueu al vostre Fill pregar que dels inferns vulgui’ns guardar». Serà així, ja que ara a l’Eucaristia, anem a trobar-nos amb Jesús que neix de nou entre nosaltres i ve a inundar els nostres cors, les nostres comunitats i famílies i tota persona de bona voluntat amb la senzillesa de la seva vida, feta tota ella de l’amor i que Déu, en aquest misteri de Nadal, ens ha manifestat en Jesús, el seu fill i germà nostre. Que així sia!


Assistència a actes externs 4 7 11\nElaboració individual de treballs 0,5 13 13,5\nSessió expositiva 34,5 9,5 44\nSessió participativa 11 11,5 22,5\nControls tipus test. Un d'ells inclourà un control de toponímia sobre un mapa mut d'Europa. Escollir l'opció correcta d'entre les presentades. Els errors descomptaran. 60\nEs realitzarà un examen de recuperació per als estudiants que hagin obtingut una nota inferior a 4 en el conjunt de les proves tipus test.\nALGUNS DIVENDRES PEL MATÍ es desenvoluparan activitats pràctiques i la conferència sobre la UE; l'assistència a les quals serà obligatòria.


Eleccions 24M: Terrassa en Comú i ERC arriben a un acord per desbancar el PSC | Catalunya | EL PAÍS Catalunya\nTerrassa en Comú i ERC arriben a un acord per desbancar el PSC\nLes formacions no arriben a la majoria i requereixen el suport de CiU i la CUP per governar\nBarcelona 1 JUN 2015 - 17:01\tCEST\nXavi Matilla (esquerra), de Terrassa en Comú, i Isaac Albert, d'ERC, aquest dilluns. Cristóbal Castro\nLes formacions de Terrassa en Comú (candidatura en la qual conflueixen Podem, ICV-EUiA i Procés Constituent) i Esquerra Republicana han presentat avui un acord de govern per arrabassar l'alcaldia al PSC, que fa més de 30 anys que governa al municipi. La suma de les dues forces només representa 10 dels 14 regidors, motiu pel qual han traslladat a CiU, amb 3 regidors, i a la CUP, amb 1, la petició per donar suport a la seva proposta en el ple d'investidura del proper 13 de juny.\nD'aquesta manera volen prendre l'alcaldia al socialista Jordi Ballart, que va agafar el relleu a Pere Navarro fa 3 anys, quan es va erigir com a primer secretari del PSC català. Amb nou regidors, els socialistes són la llista més votada, però el govern perilla davant la possibilitat que diversos partits de l'oposició sumin forces.\nLes formacions s'han presentat com a alternativa al govern de Ballart: "No anem contra ningú, simplement oferim una alternativa de govern", ha expressat el candidat d'ERC, Isaac Albert, que ha apel·lat a CiU i a la CUP perquè donin suport a la proposta.\n"Forces com la CUP i CiU hauran de decidir si aposten per mantenir el PSC al govern o si són coherents amb la seva petició d'un projecte de canvi", ha afegit el candidat de Terrassa en Comú, Xavi Matilla, que ha descartat qualsevol mena de pacte per formar govern amb CiU per l'allunyament dels seus principis ideològics, però tot i això demana el suport dels nacionalistes al projecte comú amb ERC. Mantilla ha assegurat que la seva formació defensa el dret a decidir del poble català. El líder de Terrassa en Comú ha reconegut una primera ronda de contactes amb el grup d'esquerra alternativa que seguirà els propers dies.\nCiU ha assenyalat que abordarà el seu posicionament oficial aquesta tarda en una reunió de l'executiva local, però d'entrada el suport a la candidatura de TComú i ERC estaria allunyat de la idea de la qual parteixen els nacionalistes.


Cas típic 3339: noi li agrada noia, noi li agraden els anuncis | Pons's blog\n2021-01-19 a les 8:33\nJo no els puc veure llavors que sóc robot! hahaha\n2021-01-19 a les 10:12\nTranquil·la, no es dels millors post vintage, te’l pots perdre perfectament.\n2021-01-19 a les 9:22\nMés que relacionats una mica amb el sexe, jo diria que la majoria estan relacionats un munt amb el masclisme.\n2021-01-19 a les 10:11\nDoncs ara que ho dius.. Serà que en el 2010 el masclisme estava més ben vist.\n2021-01-19 a les 20:12\nMés aviat diria que estan tots fets pel millor amic del cap de l’agència publicitaria, aquell que ningú sap exactament per què cobra i com ha arribat a treballar allí.\n2021-01-19 a les 10:03\nTal com diu el Mc són espots una mica sexistes. Almenys al darrer el paper de “tonta” no el fa una rossa, sinó una morena.\nUna mica si, no em demandeu, ok?\n2021-01-19 a les 20:13\nA mi em va semblar que el paper ho feia una ampolla d’alcohol xungo.\n2021-01-19 a les 20:14\nA mi em va semblar que el paper el feia una ampolla d’alcohol xungo.\nA mi em va semblar que ho feia una ampolla d’alcohol xungo.\n2021-01-19 a les 15:05\nEl vell truc de fer servir el sexe per vendre coses. O millor dit, la insinuació sexual. Suposo que segueix funcionant, encara que ara no estigui tan ben vist.\n2021-01-19 a les 15:24\nNo crec que funcioni… malgrat que he comprat tot el que anuncien.\n2021-01-19 a les 20:19\nQue t’has comprat mai wonderbras?? Per a les rodes de la bici o què?\n2021-01-19 a les 20:18\n2021-01-20 a les 11:04\nAquest vídeo m’ha recordat quan durant uns dies vaig pensar que la dansa era interessant i podia merèixer la meva atenció. Aleshores vaig adonar-me que era un art gairebé oblidat al nostre país i vaig seguir la meva vida com si res hagués passat.\n2021-01-20 a les 14:53\nPensava que la teva especialitat era ballar en la pols.\n2021-01-20 a les 11:02\nI a part del mareig, m’ha sorprès molt el test d’embaràs, pensava que aquesta empresa eren uns puritans.\n2021-01-20 a les 11:20\nPotser era un anunci no oficial d’algun fan.\n2021-01-20 a les 14:55\nQue hi ha una empresa d’embarassos?


Immobiliàries de confiança a Sant Cugat - Alquilar piso Sant Cugat\nTrieu bé per evitar sorpreses desagradables\nEl lloguer pot resultar un procés complicat. Més si no es disposa de molt temps per a això. LUCENA MONTSERRAT és una de les Immobiliàries de Confiança a Sant Cugat, a la qual pot acudir si busca:\nEstar tranquil durant tot el procés.\nEstar a el dia de totes les novetats de el sector immobiliari d’alt standing a Sant Cugat.\nRebre assessorament personalitzat des del primer dia i a tots els nivells. Económino, jurídic, immobiliari, fiscal …\nTruqui per telèfon o contacti a través de la pàgina web per a concertar una primera cita sense compromís i valorar vostè mateix.\nConfiï el seu futur només en els millors\nEn LUCENA MONTSERRAT ens esforcem cada dia per donar el millor servei a totes aquelles persones que decideixen emprendre una nova vida a Sant Cugat, un dels llocs més bonics de Barcelona. Ens caracteritzem per la professionalitat i l’exclusivitat dels habitatges que oferim, però també pel tracte humà. Estem al seu costat des del primer dia, sense aclaparaments ni pressions. Vostè decideix fins on vol que arribem i ens involucrem com si l’habitatge fos per a nosaltres, però sense asfixiar. Ens importa el seu futur i que gaudeixi de el procés. Per això és important per a nosaltres forjar una bona relació amb cadascun dels nostres clients. L’empatia és vital per als treballadors de LUCENA MONTSERRAT.\nSant Cugat ofereix una infinitat de possibilitats si tria viure de lloguer. Com a ciutat és en si exclusiva. Confiar en els serveis d’una immobiliària d’alt standing com LUCENA MONTSERRAT li assegura que la propera porta que s’obri, serà la de l’habitatge dels seus somnis. No importa els metres ni les habitacions que tingui. Si és àtic o planta baixa. Totes les que componen el nostre catàleg comparteixen l’essencial:\nQualitats de somni.\nEquilibri perfecte entre confort, relax, exclusivitat i vida.


Després de vuit mesos amb aquesta qüestió congelada, la negociació entre el govern espanyol i els agents socials per augmentar-lo es va reprendre l'1 de setembre . Les converses, però, no han sigut fàcils i, de fet, aquesta és la primera negociació que acaba amb un acord sense consens entre els agents socials, ja que les patronals (CEOE i Cepyme) han decidit no moure peça i no sumar-se a l'increment. La seva posició enrocada fins i tot fa perillar les reformes que el govern espanyol vol negociar aquesta tardor amb els agents socials . "S'han assegut amb 0 [euros] i han marxat amb 0 [euros]. Això no és negociar, són línies vermelles i són fronteres i jo mai he anat a una taula [de diàleg] així", ha dit Yolanda Díaz en una entrevista a Televisió Espanyola aquest dijous a la nit. La ministra de Treball ha lamentat que la patronal no s'hagi sumat a l'acord i ha apuntat que li deu una "explicació" a la ciutadania: "Han d'explicar la seva posició. Avui dia els convenis col·lectius estan augmentant un 1,5% i l'acord amb els sindicats augmenta el salari mínim un 1,6%", ha dit Díaz.\nAquest divendres també s’ha reprès la negociació per prorrogar els expedients de regulació temporal d’ocupació (ERTO), que caduquen el 30 de setembre. Una negociació que ha d'obrir la porta al disseny de l'esquema dels futurs ERTO permanents. Agents socials i govern espanyol es reuniran un altre cop dimarts que ve amb un text normatiu nou que l'executiu s'ha compromès a presentar, segons expliquen fonts sindicals. Les mateixes fonts expliquen que no s'ha tancat la durada d'una nova pròrroga i que està pendent que el govern proposi un mecanisme alternatiu a la pròrroga automàtica dels ERTO vigents fins ara .


És possible trobar feina en plena crisi del coronavirus: Consulta les demandes d'empreses gironines - Diari de Girona\nÉs possible trobar feina en plena crisi del coronavirus: Consulta les demandes d'empreses gironines\nA Girona es busquen assessors, dissenyadors i comercials, entre d'altres llocs de treball\nredacció 08.05.2020 | 19:47\nL'ocupació va agafant impuls a poc a poc, a mesura que el desconfinament va avançant. Les empreses es preparen i s'equipen per complir les normes de seguretat exigides per a la seva reobertura i tornada a l'activitat, sent la seguretat dels clients i el personal un aspecte primordial.\nDavant d'aquesta situació, no perdis la teva oportunitat de trobar feina a Girona e inscriu-te a les següents ofertes que hem trobat per a tu: assessors immobiliaris, guardes de finca, dissenyador web, gerocultors, comercial B2B.\nMés Ofertes de treball a Girona.\n– Si busques 1 projecte laboral que canvii la teva vida.\n– Una OPORTUNITAT d'emprendre en el sector immobiliari acompanyat d'una xarxa internacional.\n– Si busques 1 projecte més humà i just.\nInscripcions i més informació a oferta de feina d'Assessor / a Inmobiliari a Girona\nInscripcions i més informació a oferta de feina de Guardes finca agropecuària a Siurana\nDISSENYADOR WEB a Santa Coloma de Farners\nBusquem un perfil amb experiència en el disseny i desenvolupament de web, domini wordpress, posicionament SEM / SEO, comunity manager, disseny gràfic en suport digital i imprès.\nInscripcions i més informació a oferta de feina de DISSENYADOR WEB a Santa Coloma de Farners\nGerocultors / es – Residència de Gent Gran a Girona\nA EULEN Flexiplan ens trobem en la recerca de Gerocultores / es per a Residència de majors de caràcter privat sense ànim de lucre, situada al barri de Sarrià (Vallvidrera), Barcelona.\nInscripcions i més informació a oferta de feina de Gerocultores / es – Residència de Gent Gran a Girona\nComercial B2B vehicle industrial a Girona\n– Salari 30.000 € -40.000 €.\nImportant grup d'automoció, marca oficial de vehicle industrial, incorpora un comercial per a la província de Girona.\nInscripcions i més informació a oferta de feina de Comercial B2B vehicle industrial a Girona\nOferta de feina: Es busca pastisser/a amb dots creatius .\nOferta de feina: administratiu/va per a concessionari de Blanes.\nBusquen un violador que capta les seves víctimes amb un anunci de feina.


"Les responsabilitats polítiques pels excessos del PP amb la visita del Papa són inqüestionables: els socialistes vam tindre raó des del principi"\n12 de desembre de 2020 (16:41 CET)\nEl secretari d'Organització del PSPV-PSOE, José Muñoz, ha considerat hui que "les responsabilitats polítiques pels excessos del PP en la gestió de la visita del Papa són inqüestionables" i ha afirmat que, "independentment que haja quedat descartada la comissió d'un delicte", el que és indubtable és que el Consell liderat per Francisco Camps va dur a terme "un gran engany que va costar més de 60 milions d'euros als valencians i les valencianes". Així ho ha denunciat Muñoz en resposta a les declaracions de Camps, a qui ha recordat que "encara té dues causes obertes" i ha conclòs que "els i les socialistes vam tindre raó des del principi quan denunciàrem que tot el que tocava el PP es convertia en ruïna per a aquesta terra".\n"L'expresident Camps està obsessionat amb el Partit Socialista, però sembla que ha oblidat que va ser gràcies al PSPV-PSOE que es va conéixer i es va investigar la trama Gürtel, una trama per la qual, per cert, el PP està condemnat per lucrar-se de la corrupció", ha defensat Muñoz. "Denunciar els excessos del PP no és un assumpte de noms propis, encara que es compten per desenes: Francisco Camps, Eduardo Zaplana, Rafael Blasco...", ha afegit el dirigent socialista, que ha recordat que "no es tracta d'un cas o d'una anècdota, sinó d'una estructura, una manera de governar que implicava arruïnar a la Comunitat Valenciana per al seu benefici personal". Així, ha considerat que "es donava una relació sistemàtica: quan el PP entrava per la porta, l'honradesa i la transparència eixien per la finestra" i ha afegit que "el fet que Camps vulga continuar negant les evidències demostra que viu en una realitat paral·lela".\nEn aquest sentit, Muñoz ha celebrat que "Camps pose el valor l'esforç del Partit Socialista, acusació en moltes de les causes contra l'expresident, algunes encara obertes". "Aquest partit s'ha deixat la pell perquè tenia clar que la prioritat era que el PP traguera les mans de les butxaques dels valencians i les valencianes", ha defensat el secretari d'Organització del PSPV-PSOE, que ha celebrat que "els qui tant de mal van fer a la imatge d'aquesta Comunitat hagen desaparegut de la vida pública i no estiguen ja al capdavant de les institucions".\nDENÚNCIA LA "PERSECUCIÓ" D'ORTIZ\nQuant a les declaracions de la secretària general del PPCV, Eva Ortiz, Muñoz ha lamentat la "persecució" que la dirigent popular encapçala contra "el bon nom d'una família d'empresaris honestos" i ha denunciat que Ortiz "només vol créixer en el partit a costa de què faça falta".\n"Ja està bé; el PP hauria de centrar-se a fer propostes útils per a la ciutadania i deixar en pau a uns empresaris que concorren honestament a concursos públics", ha afirmat el secretari d'Organització socialista, que ha assenyalat la "falta de projecte polític d'un partit a la deriva que es dedica a tractar de tirar per terra la gestió modèlica d'un Consell que és exemple a nivell nacional".


Arxius de General - Secció Catalana de MetrologiaSecció Catalana de Metrologia\nPublicat el 25 de juny de 2021 per Albert Garcia\nUs informem que els dies 1 i 2 de juliol, la Societat Catalana de Tecnologia (SCT), el Centre de Recursos Pedagògics Específics de Suport a la Innovació i la Recerca Educativa (CESIRE) i l’Escola Superior d’Enginyeries Industrial, Aeroespacial i Audiovisual de Terrassa (ESEIAAT) us convidem a assistir a les VI Jornades d’Innovació a l’Ensenyament de la Tecnologia: «Connecta la tecnologia amb la didàctica i la vida», en la que hi haurà cabuda per la Metrologia en una sessió el dia 1.\nPublicat el 16 de juny de 2021 per Albert Garcia\nUs volem comunicar que el proper dia 30 de juny de 2021 el CEM ofereix una formació de metrologia legal relacionada amb l’ordre ICT/155/2020. Des de l’aparició d’aquesta ordre que afecta als instruments de mesura regulats pel l’estat s’han detectat dificultats en la seva aplicació, i també aconsellen la seva actualització l’avenç tecnològic i l’aparició de noves legislacions sectorials.\nLa jornada gratuïta del CEM està presentada per experts de diferents organitzacions relacionades amb la metrologia legal, i la finalitat de la jornada és analitzar aquests problemes i debatre les possibles solucions.\nPer més informació cliqueu al enllaç.\nPublicat el 13 de maig de 2021 per Albert Garcia\nAquest any el Dia Mundial de la Metrologia es dedica, com no podia ser d’altra manera, a les “Mesures per a la salut”.\nDes de la Secció Catalana de Metrologia lamentem comunicar-vos que aquest any tampoc realitzarem cap acte, a causa de la situació actual, però tenim l’esperança que l’any vinent ja puguem gaudir d’una trobada i celebrar tots els dies que no ho hem pogut fer.\nPublicat dins de Dia Mundial de la Metrologia, General\nPublicat el 6 de maig de 2021 per Albert Garcia\nUs informem que el 4t volum de la secció està disponible en la web de publicacions de l’IEC.\nEls articles d’aquest nou volum són:\nL’experiment del cub. Primera part: Càlcul de la constant d’Avogadro — enllaç\nILAC G8:09/2019 — enllaç\nCapacitat i volum — enllaç\nLa trista història de la unitat litre (primera part) — enllaç\nDesitgem que els articles us enriqueixin o, si més no, que els trobeu interessants.\nPublicat dins de Curiositats, General\nPublicat el 29 d'abril de 2021 per Albert Garcia\nUs fem arribar una iniciativa per fomentar la transformació digital en la metrologia legal. El PTB ha iniciat el desenvolupament d’una infraestructura de qualitat digital europea coordinada per a productes i serveis innovadors. El principi fundacional és la confiança en cadascun dels membres i la seva finalitat és compartir la informació per poder unificar infraestructures i bases de dades actuals.\nFonamentat en bases de dades ja existents, en un futur serà possible accedir a dades tècniques, metrològiques i reglamentaries de tota mena d’instruments de mesura, de tal manera que l’intercanvi de dades sigui molt més àgil i eficient i doni facilitat a l’aplicació de processos normatius. Cada part interessada tindrà accés a un determinat tipus d’informació, de forma categoritzada amb nivells de permisos.\nPer més informació podeu visitar la web clicant a l’enllaç:\nNoves versions de guies en metrologia legal\nPublicat el 16 d'abril de 2021 per Albert Garcia\nUs informen que en el marc de la cooperació europea en metrologia legal WELMEC, ha revisat diverses guies que us detallem a continuació:\nRevisades en 2021:\nIdentificació Descripció Any de l’anterior revisió\n2 Directives 2014/31/EU i 2014/32/EU: Aplicació comuna – IPFNA, IPFA i IMMD 2015\n2.4. Guia de definicions de construccions no crítiques per a IPFNA i IPFA 2001\n2.10. Implementació tècnica de la avaluació modular per a IPFNA i IPFA 2015\nRevisades en 2020:\nIdentificació Any de l’anterior revisió\nDesitgem que us serveixi d’ajut.\nEl CEM té un nou director\nPublicat el 2 de març de 2021 per Albert Garcia\nUs informem que en D. José Ángel Robles Carbonell ha estat nomenat director del Centro Español de Metrología (CEM).\nÉs un metròleg de llarga durada, que ha estat al CEM des dels seus inicis i ha desenvolupat una gran tasca en les diferents responsabilitats que hi ha tingut.\nDes de la Secció saludem el seu nomenament i li desitgem el millor en aquesta nova etapa.\nPer més informació (enllaç).\nPublicat el 26 de novembre de 2020 per Albert Garcia\nDesprés d’un any molt complicat, on hem hagut de canviar els nostres hàbits, volem arribar a una situació normal (com el nostre arbre gaussià) i no volem perdre la tradició de felicitar-vos les properes festes, per tant de la Secció Catalana de Metrologia us volem desitjar:\nBon Nadal i bon any 2021\nEguberri on eta urte berri on 2021\nBon Nadal e bon an 2021\nAnem Nadal hi anem any 2021\nFeliz Natal e um Próspero Ano Novo 2021\nFrohe Weihnachten und gutes neues Jahr 2021\n메리 크리스마스와 새해 복 많이 받으세요 2021\nLa norma ISO 17025 disponible en català\nPublicat el 24 de novembre de 2020 per Albert Garcia\nEns plau comunicar-vos que una de les activitats de la secció ha donat lloc a un producte final gràcies a la col·laboració amb Termcat. Així doncs, us informem que la norma UNE-EN ISO/IEC 17025:2017 Requisits generals per a la competència dels laboratoris d’assaig i calibratge, ja està disponible en català.\nPer llegir més, cliqueu aquí.\nReunió anual SCT-Metrologia 2020\nPublicat el 27 d'octubre de 2020 per Albert Garcia\nEns plau convidar els membres de la Societat Catalana de Tecnologia a la reunió anual de la Secció Catalana de Metrologia (SCT-Metrologia), per a fer balanç de l’estat de la Secció, així com del seu futur. Excepcionalment, aquesta convocatòria s’obre a persones no sòcies de l’entitat.\nLa reunió es durà a terme de manera virtual, mitjançant la plataforma Zoom, el dia 20 de novembre, a les 18 hores. Us demanem que, abans del 19 de novembre, confirmeu l’assistència a l’adreça electrònica sct@iec.cat, a fi d’enviar-vos l’enllaç per a seguir i participar en la sessió.\nPresentació de la memòria d’activitats del 2020.\nPresentació de les activitats del curs 2020-2021.\nAixí mateix, en l’enllaç següent trobareu una enquesta que té com a finalitat disposar d’informació dels socis que ens permeti dirigir l’activitat de la Secció de cara a l’any vinent.


Dovecote Redruth Regne Unit - Ofertes d'hotels amb els MILLORS DESCOMPTES EN LÍNIA\nMés informació sobre Dovecote\nTant si es tracta d'un viatge de plaer com si és de negocis, Dovecote és una elecció d'allotjament magnífica quan visiten Portreath. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDovecote ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos magatzem d'equipatge, instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses sala de jocs, per ajudar-vos a relaxar després d'un carregat dia a la ciutat. Dovecote és un lloc ideal d'estada pels viatgers que busquin encant, comfort i facilitat a Portreath.